Χοτ ντογκ

thumb
μικρογραφία|Hot Dog
To xοτ ντογκ είναι έδεσμα που ανήκει στην κατηγορία των Fast Food, αποτελείται από βραστό λουκάνικο και μακρόστενο ψωμί.

 Ιστορία 

 Καταγωγή 
Το κλασικό λουκάνικο Φρανκφούρτης, αυτό το πολύ αγαπητό και ξεχωριστό είδος ας πούμε «βραστού» λουκάνικου, κατάγεται από τη γερμανόφωνη Ευρώπη, οι μεν Γερμανοί το λένε «βιεννέζικο» οι δε Αυστριακοί «Φρανκφούρτης». Και οι δύο λαοί έχουν το δίκιο τους, πιάνοντας ο καθένας από μια πλευρά της ιστορίας του. Η γαστρονομική αυτή επινόηση που σήμερα καταναλώνεται σε ολόκληρο τον κόσμο, συνδέεται με έναν Αυστριακό χασάπη, τον Johann Georg Lahner (1772-1845), που έχοντας μαθητεύσει στη Φρανκφούρτη δίπλα σε Γερμανούς αλλαντοποιούς, αρχίζει να παράγει και να πουλάει το 1805 στη Βιέννη ένα ιδιαίτερο λουκάνικο από μείγμα χοιρινού και βοδινού κρέατος. Το λουκάνικο αυτό έχει τεράστια επιτυχία τόσο στην Αυστρία όσο και στη Γερμανία. Μπαίνει στις κουζίνες, αλλά κατακτάει και τους δρόμους των δυο χωρών, αφού μαζί με την κλασική Kartoffelsalat (πατατοσαλάτα) και το Sauerkraut (ξινολάχανο), αποτελεί ένα νοστιμότατο, φθηνό λαϊκό πιάτο, που μπορούν οι εργάτες να το βρουν στα καρότσια των πλανόδιων.

Προέλευση της ονομασίας
Χοτ ντογκ στα Αγγλικά σημαίνει ζεστό σκυλί. Η ονομασία αυτή αποδίδεται στους Γερμανούς μετανάστες στις ΗΠΑ. Αυτοί στις αρχές του 19ου αιώνα σκορπίστηκαν σε κάθε γωνιά των Αμερικάνικων μεγαλουπόλεων και πουλούσαν στους δρόμους μακρουλά λουκάνικα ντάκσχουντ που είχαν πάρει την ονομασία τους απ' την αντίστοιχη ράτσα σκύλων. Το 1893 ο Βαυαρός Άντον Φεουχτβάνγκερ ο οποίος είχε μεταναστεύσει στο Σικάγο σκέφτηκε πρώτος να σερβίρει τα λουκάνικα αυτά μέσα σε ψωμάκια. Επειδή τα λουκάνικα έκαιγαν πολύ ο Φεουχτβάνγκερ έδινε στους πελάτες του και ένα ζευγάρι λευκά γάντια για να μην τσουρουφλίσουν τα δάχτυλά τους. Εκείνοι όμως σπανίως επέστρεφαν τα γάντια κι ο Φεουχτβάνγκερ έχανε χρήματα. Τη λύση την έδωσε ο γαμπρός του ο οποίος ήταν αρτοποιός το 1895. Αυτό που σκέφτηκε ήταν να παράγει ειδικά μαλακά ψωμάκια στο μέγεθος των λουκάνικων. Σύντομα στα γήπεδα του μπέιζμπολ αυτοί οι πωλητές κυκλοφορούσαν στις κερκίδες και διαλαλούσαν red  hot dachshund sausages δηλαδή πολύ καυτά λουκάνικα ντάκσχουντ. Το 1901 ο αθλητικός γελοιογράφος Τανγκ Ντόργκαν εμπνέυστηκε απ' αυτούς τους πωλητές και σχεδίασε μια σειρά λουκάνικα ντάκσχουντ τα οποία γάβγιζαν τυλιγμένα στα ψωμάκια τους. Επειδή όμως δεν ήταν σίγουρος για την ορθογραφία της λέξης ντάκσχουντ έγραψε απλώς στη λεζάντα χοτ ντογκς.

 Χάρι Στιβενς 
Το χοτ ντογκ (το περιλάλητο κυνοσάντουιτς) οφείλει την ύπαρξή του στον αγγλικής καταγωγής Χάρι Στίβενς, ο οποίος κέρδιζε τα προς το ζην πουλώντας στα γήπεδα πόλο της Νέας Υόρκης την εξής πατέντα: ψωμάκια εφοδιασμένα με λουκάνικα Φραγκφούρτης, μουστάρδα και ξινολάχανο. Αυτό μεταξύ 1900 και 1905. Όμως το όνομα ήλθε μετά ­ για την ακρίβεια το 1906, χάρη στην υπερρεαλιστική φαντασία ενός 29χρονου δημιουργού κόμικς από το Σικάγο, ονόματι Τόμας Αλοΐζιους. Γιατί δική του ιδέα ήταν να σχεδιάσει ένα σκυλάκι ράτσας ντακς χουντ μέσα σε ένα καρβελάκι ψωμί.

 Βασιλική Οικογένεια 
Κάποτε αποτελούσαν βασιλική τροφή. Το 1939, ο Βασιλιάς και η Βασίλισσα της Μεγάλης Βρετανίας επισκέφτηκαν τον Φράνκλιν και την Ελεονόρα Ρούσβελτ στο Hyde Park της Νέας Υόρκης. Στο πλαίσιο του αμερικάνικου πνεύματος, η Πρώτη Κυρία σέρβιρε χοτ ντογκ κατά το πικ νικ, στην οικεία τους στο Hudson River. Προφανώς ο βασιλέας Γεώργιος VI τα απόλαυσε τόσο πολύ, ώστε ζήτησε και δεύτερη μερίδα.

 Ποδόσφαιρο 
Ξεκινώντας με... την πατρίδα του ποδοσφαίρου, την Αγγλία, οι πίτες και ειδικά οι κρεατόπιτες είναι ένα από τα πιο διάσημα... σνακ όταν βρίσκεσαι στο γήπεδο. Το ίδιο και στη Σκωτία, όπου η πίτα συνοδεύεται από ένα ζεστό ρόφημα με γεύση βοδινού γνωστό ως "Bovril". Το ίδιο έδεσμα προτιμούν και στην Αυστραλία, με τη διαφορά ότι στην πίτα προσθέτουν και κέτσαπ!.

Στις ΗΠΑ από την άλλη αγαπούν πολύ τα νάτσος, ενώ δεν λείπουν και τα μεγάλα πλαστικά ποτήρια με μπύρα. Για εκείνους που προτιμούν σπόρους και ξηρούς καρπούς ιδανικό μέρος είναι η Γερμανία. Εκεί θα συναντήσεις και το "Gluehwein", ένα ζεστό γλυκό κρασί αρωματισμένο με διάφορα μπαχαρικά. Στο ίδιο μήκος κύματος κινούνται και οι φαν του ποδοσφαίρου στη Ρωσία.

Στην Ισπανία, στην Ιταλία, αλλά και στην Τουρκία θα δεις κυρίως σάντουιτς, άλλα γεμιστά με λουκάνικο, άλλα με κεφτέδες και άλλα με αλλαντικά. H χώρα που κάνει την μεγαλύτερη διαφορά είναι η Σουηδία, όπου οι μίνι τάρτες με γέμιση αμυγδάλου και γλάσο είναι ανάρπαστες!.

 Η κατάκτηση του νέου κόσμου 
Ενώ είναι βέβαιο ότι το λουκάνικο τύπου Φρανκφούρτης το λάνσαραν στους Αμερικανούς οι Γερμανοί μετανάστες που πάλευαν να χτίσουν μια νέα ζωή στο Νέο Κόσμο, είναι πολύ δύσκολο να πει κανείς ποιος σκέφτηκε να φτιάξει το πρώτο hot dog: να βάλει δηλαδή το λουκάνικο αυτό μέσα σε ένα μακρόστενο, αφράτο ψωμάκι σχεδόν στα μέτρα του, να του προσθέσει κέτσαπ και μουστάρδα και …βουαλά η απόλυτη λιχουδιά, που δε χρειάζεται ούτε πλαστικό πιατάκι. Πάντως οι πρώτες καταγραφές κάνουν λόγο για κάποιον Charles Feltman, Γερμανό μετανάστη που αρχίζει να πουλάει λουκάνικο σε ψωμάκι στο Coney Island τη δεκαετία του 1870. Το παρατσούκλι του Charles είναι μάλιστα «Frankfurter» -κάτι σαν ο «Φρανκφουρτιανός», αφού πράγματι κατάγεται απ’ τη Φρανκφούρτη. Οι Νεοϋορκέζοι το λάτρεψαν, το έκαναν επίσημο έδεσμα των αγώνων baseball, άρχισαν να αναφέρονται σ' αυτό ως Hot Frankfurter αλλά γρήγορα στην καθομιλουμένη επικράτησε το Hot Dog -μια έκφραση που ενσωμάτωνε χάριν αστεϊσμού τις αμφιβολίες σχετικά με την ποιότητα και το είδος των κρεάτων που χρησιμοποιούνται για την παρασκευή του. Ως γνωστόν dog στα αγγλικά σημαίνει σκύλος και υπόνοιες ότι τα ασαφή μείγματα στα λουκάνικα θα μπορούσαν να περιέχουν ακόμη και σκυλίσιο κρέας ήταν διαδεδομένες από τότε και στις δυο πλευρές του Αντλαντικού.

 Δημόσια πρόσωπα 
Απ' τη Μέριλιν στη Σιγκούρνι κι απ' τον Κάστρο ως τον Κλούνεϊ. Σκυλίσιο -ξεσκυλίσιο το κρέας του hot dog, δεν το εμπόδισε καθόλου να ταξιδέψει στα πέρατα του κόσμου και να αναδειχθεί στο street food που μας ενώνει, αφού όλοι μας λίγο-πολύ έχουμε δαγκώσει έναν «καυτό σκύλο» στη ζωή μας. Στην εντελώς προβληματική απ' την άποψη της υγιεινής διατροφής μα ακαταμάχητη γεύση του, που υποκύπτουν εξίσου μεγάλοι και παιδιά, δεν αντιστάθηκε κάνεις: ούτε πρόεδροι κρατών ούτε καν οι χολιγουντιανοί αστέρες που ζουν απ' την εικόνα τους. Απ' τον πρόεδρο Ρούσβελτ ως τον «σύντροφο» Κάστρο κι απ' τη Μέριλιν Μονρόε ως τη Σιγκούρνι Γουίβερ και τον Τζορτζ Κλούνεϊ, είναι αμέτρητοι οι επώνυμοι που τσάκωσε ο φακός να απολαμβάνουν αχόρταγα την ταπεινή λιχουδιά του δρόμου. Ο Henry Collins Brown, Νεοϋορκέζος ιστορικός, προσπάθησε κάποτε να εξηγήσει γιατί το hot dog είχε τέτοια τεράστια επιτυχία απ' την πρώτη του ήδη εμφάνιση, τότε στο Coney Island: «Γιατί μπορούσες να το φας περπατώντας, να το πάρεις μαζί σου στη θάλασσα, να το κουβαλάς στο καρουσέλ του λούνα παρκ, να το δώσεις "πιπίλα" στον μικρό για να ηρεμήσει και ταυτόχρονα είχε όλες τις οικονομικές προϋποθέσεις για να αναδειχθεί σε υπαίθρια απόλαυση του καλοκαιριού». Και τις γευστικές, κύριε Brown, και τις γευστικές.

 Clara Bow 
Έκαναν διάσημη μια σταρ του βωβού κινηματογράφου. Για να δώσει ώθηση στις δουλειές του, το Nathan’s εστιατόριο στο Coney Island προσέλαβε μια όμορφη κοκκινομάλλα στο σέρβις. Λίγο αργότερα, η χαριτωμένη κοπέλα ανακαλύφθηκε από έναν κυνηγό ταλέντων και έγινε διεθνώς διάσημη κατά την εποχή του βωβού κινηματογράφου. Ήταν η Clara Bow. Υπάρχει συγκεκριμένος τρόπος που πρέπει να τα τρώμε. Το αμερικάνικο Hot Dog and Sausage Council έφτιαξε ένα βίντεο στο Youtube σχετικά με το πώς πρέπει να τρώει κάποιος ένα χοτ ντογκ.

 Κόσμος 

 Ιαπωνία 
Η Ιαπωνία έχει δημιουργήσει χρωματιστά χοτ ντογκ. Το 2013, τα μαύρα χοτ ντογκ κατέλαβαν την αγορά του Τόκυο, με ψωμάκι και λουκάνικο χρωματισμένα μαύρα από τη στάχτη κάρβουνου. Μπορεί η όψη να δίνει την αίσθηση καμένου, η γεύση, όμως, παραμένει η ίδια.

 Λος Άντζελες 
Το Λος Άντζελες καταναλώνει τα περισσότερα χοτ ντογκ στις Η.Π.Α κάθε χρόνο. Οι κάτοικοι του Λος Άντζελες αγοράζουν 15 εκατομμύρια κιλά κάθε χρόνο, ενώ η Καλιφόρνια σαν πολιτεία βρίσκεται στην κορυφή. Μέχρι το 2010, το Σαν Φρανσίσκο είχε τη μεγαλύτερη κατανάλωση χοτ ντογκ ανά άτομο, το χρόνο.

 Προετοιμασία 
Για τα ψωμάκια:
 Σε ένα μίξερ προσθέτουμε το γάλα και τη μαγιά.
 Ανακατεύουμε με το σύρμα μέχρι να διαλυθεί η μαγιά μέσα στο γάλα.
 Αφήνουμε στην άκρη για 15 λεπτά.
 Προσθέτουμε μέσα το αυγό, τα αλεύρια, τη μαργαρίνη, το αλάτι και τη ζάχαρη.
 Χτυπάμε με τον γάντζο για περίπου 15 λεπτά μέχρι η ζύμη να ξεκολλάει από τα τοιχώματα του μίξερ και να γίνει ελαστική.
 Όταν είναι έτοιμη, βάζουμε τη ζύμη σε ένα μπολ.
 Πασπαλίζουμε με λίγο αλεύρι και σκεπάζουμε το μπολ με μεμβράνη.
 Αφήνουμε να φουσκώσει για 30 λεπτά. Όταν είναι έτοιμη, αρχίζουμε να πλάθουμε τη ζύμη μας, δίνοντάς της το σχήμα μιας μπαγκέτας, σε μία ελαφρώς αλευρωμένη επιφάνεια.
 Κόβουμε σε κομμάτια βάρους 70 γρ. (θα μας βγουν περίπου 12 κομμάτια).
 Ξεκινάμε να τα πλάθουμε σε μικρά οβάλ ψωμάκια μήκους 15-18 εκ. σε σχήμα ενός hot dog.
 Στρώνουμε λαδόκολλα σε ένα ταψάκι.
 Τοποθετούμε τα ψωμάκια στο ταψί μας και μετράμε 1 δάχτυλο απόσταση από το καθένα.
 Ετοιμάζουμε 2 ταψιά με συνολικά 12 ψωμάκια.
 Αφήνουμε τα ψωμιά να φουσκώσουν σκεπασμένα με μια πετσέτα για 20-30 λεπτά.
 Προθερμαίνουμε τον φούρνο μας στους 190 °C στον αέρα.  
 Όταν είναι έτοιμα, αφαιρούμε την πετσέτα, αλείφουμε τη ζύμη με αυγό και πασπαλίζουμε με σουσάμι.
 Ψήνουμε τα ψωμάκια για 15 λεπτά μέχρι να χρυσίσουν. Καλό είναι στο μέσον του ψησίματος να γυρίσουμε το ταψί, το μέσα έξω, ώστε να ψηθεί καλά και από όλες τις μεριές το ψωμί μας.    
Για τα λουκάνικα:
 Όση ώρα ψήνονται τα ψωμάκια μας, ετομάζουμε τα λουκάνικα.
 Σε μία κατσαρόλα με νερό που βράζει, ρίχνουμε χοντρό αλάτι και βούτυρο.
 Μόλις λιώσει το βούτυρο, ρίχνουμε μέσα τα λουκάνικα.
 Μόλις πάρει μία βράση το νερό, κλείνουμε με ένα καπάκι, σβήνουμε τη φωτιά και τα αφήνουμε μέσα στο νερό μέχρι να τα σερβίρουμε.
 Για το σερβίρισμα
 Κόβουμε τα ψωμάκια κάθετα από πάνω προς τα κάτω ή ανάποδα κι όχι από το πλάι (αυτός είναι ο σωστός τρόπος για να μην κόβονται και χωρίζουν τα δυο μέρη του ψωμιού).
 Μέσα σε κάθε ψωμάκι, βάζουμε από 1 λουκάνικο, λίγα αγγουράκια πίκλες, κέτσαπ και μουστάρδα.

 Παραπομπές 

 Εξωτερικοί σύνδεσμοι 


Κατηγορία:Φαστ φουντ
Κατηγορία:Εθνικά πιάτα
Κατηγορία:Λουκάνικα